На основу члана 25. Закона о јавном информисању и медијима („Службени гласник Републике Србије“, број 83/14, 58/15,12/16-аутентично тумачење), члана 24. Правилника о суфинансирању пројеката за остваривање јавног интереса у области јавног информисања („Службени гласник Републике Србије“,број:16/16), ), члана 30. Одлуке о Општинском већу Општине Владичин Хан („Службени гласник Пчињског округа", бр. 23/08) члана 51. Пословника Општинског већа Општине Владичин Хан („Службени гласник града Врања“, број:40/13), Општинско веће општине Владичин Хан је на седници одржаној дана 23.05.2016.године, донело је

**Р Е Ш Е Њ Е**

**О ДОДЕЛИ СРЕДСТАВА** **ЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2017. ГОДИНУ**

**1.** Овим Решењем утврђује се расподела средстава опредељених у члану 4. раздео 5, глава 1, Програмска активност 1201-0004 Остваривање и унапређавање јавног интереса у области информисања, позиција 117. Одлуке о буџету Општине Владичин Хан за 2017. годину („Службени гласник града Врања“, број: 43/2016), и Одлуке о расписивању јавног позива за суфинансирање пројеката из буџета Општине Владичин Хан ради остваривања јавног интереса у области јавног информисања за 2017.годину, Одлука број 06-10/1/2017-01 од 24.01.2017.године, коју је донело Општинско веће Општине Владичин Хан, по расписаном Јавном позиву за учешће на конкурсу за суфинансирање пројеката из буџета општине Владичин Хан, у укупном износу од 2.500.000,00 динара.

У складу са претходним ставом, додељују се средства подносиоцима пројекта, и то:

|  |  |  |  |  |  |
| --- | --- | --- | --- | --- | --- |
| **Р.бр.** | **Подносилац пријаве** | **Назив пројеката** | **Укупна вредност пројекта** | **Износ тражених средстава** | **Износ**  **Додељених средстава** |
| 1. | Радио телевизија Врање д.о.о – Телевизија Врање | „Хроника Владичиног Хана“ | 1.967.238.00 | 1.572.590,00 | 475.000,00 |
| 2. | Привредно друштво Коперникус РТВ Крајина доо Бор | „Владичин Хан као на длану“ | 1.830.000,00 | 1.440.000,00 | 125.000,00 |
| 3. | Врањска плус д.о.о Врање-телевизија | „Корак више економске сигурности“ | 1.604.000,00 | 1.337.000,00 | 400.000,00 |
| 4. | ТВ инфо пулс доо Врање-телевизија | „Старост није хендикеп“ | 908.000,00 | 668.000,00 | 125.000,00 |
| 5. | РТВ Белами доо Ниш-телевизија | „Информисан грађанин општине Владичин Хан“ | 2.530.000,00 | 2.030.000,00 | 125.000,00 |
| 6. | ИПЦ Општине Владичин Хан –радио Хан | „Владичин Хан центар успеха “ | 2.162.250,00 | 1.729.550,00 | 700.000,00 |
| 7. | ОК радио „ДОО Врање и ОК Портал | Континуитет информисања у служби грађана Владичиног Хана | 1.813.000,00 | 1.422.400,00 | 125.000,00 |
| 8. | Новине Врањске доо – Врањске новине | „Хроника Владичиног Хана“ | 761.000,00 | 561.000,00 | 125.000,00 |
| 9. | Удружење зелени хоризонт Владичин Хан портал | „Информативно едукативни медијски садржај из области заштите животне средине“ | 865.000,00 | 692.000,00 | 300.000,00 |
|  |  |  |  |  |  |
| **Укупан износ за доделу средстава** | | |  |  | **2.500.000,00** |
| **Укупан износ опредељних средстава Општине 2.500.000,00** | | | | | |

**2.** На основу овог решења са сваким учесником конкурса коме су опредељена средства за суфинансирање пројеката за остваривање јавног интереса у области јавног информисања за 2017.годину, наведеним у члану 1. овог Решења, биће потписан уговор.

У име општине, уговор потписује председник.

**3.**Решење објавити на званичном веб сајту општине Владичин Хан, [www.vladicinhan.org.rs](http://www.vladicinhan.org.rs) и доставити сваком од учесника конкурса у електронској форми.

***О б р а з л о ж е њ е***

Oпштинско веће Општине Владичин Хан расписало је Јавни позив за учешће на конкурсу за суфинансирање пројеката из буџета Општине Владичин Хан ради остваривања јавног интереса у области јавног информисања за 2017. годину, који је објављен 27.01.2017. године у дневном листу Информер и званичном веб сајту града Општине Владичин Хан [www.vladicinhan.org.rs](http://www.vladicinhan.org.rs) . Допуна јавног позива објављена је такође у Дневном листу Информер и званичном веб сајту Општине Владичин Хан дана 10.02.2017. годину.

Конкурс је био отворен 15 дана од дана објављивања допуне јавног позива у наведеном дневном листу и на веб сајту Општине Владичин Хан.

Благовремено је приспела 26 пријава и то:

1.Радио телевизија Врање доо радио Врање

2. Радио телевизија Врање доо телвизија Врање

3. Народне новине доо Ниш

4. Новине Врањске доо Врање

5. ОК радио „ДОО Врање“ –ОК радио и ОК Портал

6. Телевизија Лесковац- телевизија

7. Врањска плус ДОО Врање- телевизија

8. ИПЦ Општине Владичин Хан доо В. Хан интернет портал

9. ИПЦ Општине Владичин Хан радио

10.Медијски центар Београд интернет

11. Новинско издавачко предузеће „Нови Српски венац“ О.Д Бујановац-новине

12. Јужне вести доо Ниш – интернет портал

13. Југ медија Лесковац интернет портал

14. Удружење „Бујановачке“ Бујановац-интернет портал

15. Телевизија „Врањска плус“ Асторија плус Врање телевизија

16.Регионални информативна агенција Југ- Прес Лесковац-интернет портал

17. РТВ Белами доо Ниш телевизија

18. РТВ Белами доо Ниш интернет портал

19. Привредно друштво Коперникус РТВ Крајина доо Бор

20. Удружење зелени хоризонт Владичин Хан – портал

21. ТВ инфо пулс доо Врање – телевизија

22.Агенција за телевизијску продукцију „СОУТХ СИДЕ“ Ниш телевизија

23. Удружење за развој квалитета живота и рада грађана „ХУМАНИС“ Ниш портал.

24. Привредно друштво Ритам доо Врањска Бања- телевизија

25.Зоран Радуловић пр. Агенција за издавање новине укључујући рекламе и интернет издање вр,нет Врање-телевизија

26.РТВ Белами доо Ниш радио

Комисија за проверу документације по јавном позиву за суфинасирање пројекта за остваривање јавног интереса у области јавног информисања на територији Општине Владичин Хан прегледала је достављену докуметацију и утврдила да Агенција за телевизијску продукцију „СОУТХ СИДЕ“ Ниш Телевизијане нема уредну документацију,

јер није доставила доказ о редовном измирењу обавеза према Републици Србији 'Извод из појединачлне пореске пријаве за порезе и доприносе који претходи месецу подношења пријаве за учешће на конкурс и доказ о редовном измирењу локалних изворних прихода према јединици локалне самоуправе-уверење локалне пореске администрације са наведеним измиреним обавезама закључно са месецом који претходи месецу подношења пријаве за учешће на конкурс. Удружење за развој и квалитета живота и рада грађана“ ХУМАНИС“ Ниш портал такође не испуњава услове из конкурса, јер није доставило доказ о редовном измирењу обавеза према Републици Србији – извод из појединачне пореске пријаве за порезе и доприносе по одбитку за месец који претходи месецу подношења пријаве за учешће на конкурс.

Након сачињавања Записника о испуњености услова од стране Комисије за проверу докуметације, пројекти са наведеним записником достављени су стручној комисији на даље поступање.

Сваки члан стручне комисије је понаособ након увида у конкурсну документацију дао под пуном материјалном и кривичном одговорношћу писмену изјаву да није у сукобу интереса и да не обавља јавну функцију, оцењивање пројеката вршио је сваки члан комисије засебно. На основу оцене пројеката чланови Комисије су, након одржаних састанака, Општинском већу доставили Предлог за доделу средстава за суфинансирање пројеката из буџета Општине Владичин Хан којима се најбоље остварује јавни интерес у области јавног информисања за 2017 годину са образложењем.

Комисија је у свом раду констатовала да је на конкурс приспело 26 пријава, од тога је у разматрање узела 24 потпуних пројеката након провере о испуњености услова.

На основу критеријума предвиђених Правилником о суфинансирању пројеката за остваривање јавног интереса у области јавног информисања и јавним позивом за учешће на конкурсу за суфинансирање пројеката из буџета Општине Владичин Хан ради остваривања јавног интереса у области јавног информисања за 2017.годину Комисија је једногласно одлучила да остваривању јавног интереса на територији Општине Владичин Хан могу да допринесу пројекти којима су додељена средства у као у ставу 1. овог. решења.

Комисија је посебно оцењивала мере пружања гаранције привржености професионалним, етичким и медијским стандардима, досадашњи рад у извештавању са територије Општине Владичин Хан, трајање, квалитет кадрова, техничку опремљеност транспарентност и прецизност у остваривању циља медијског садржаја као и квалитет предложених метода евакуације (контроле) спровођења пројекта.

Комисија је део пројекта одбила из више разлога те је утврдила да поједини пројекти и медијске куће које су их предложиле нису уверљиви, да код дела пројеката постоји несразмерна потражње новчаних средстава где доминирају персонални трошкови или не испуњаавју услове у погледу кадровске и техничке опремљености, те да не могу у потпуности да допринесу развоју медијског туризма и јавном интересу грађана на територији Општине Владичин Хан.

Општинско веће Општине Владичин Хан је на седници одржаној дана 23.05.2016.године, разматрало предлог Комисије за доделу средстава и једногласно усвојило исти.

Из напред наведеног одлучено је као у диспозитиву решења.

**ПОУКА О ПРАВНОМ СРЕДСТВУ:** Против овог решења није дозвољена жалба. Против истог може се покренути управни спор тужбом пред Управним судом у Београду одељење у Нишу у року од 30 дана од дана пријема истог..

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-83/4/17-III**

**ЗАМЕНИК ПРЕДСЕДНИКА**

**Владимир Костић**